 Siku moja iliyopita, ripoti iliibuka kuwa Bw Nkurunziza alikuwa amepatikana na virusi vya corona na kukimbizwa hospitalini. Mwezi uliopita, chama tawala cha nchi hiyo kilishinda uchaguzi wa urais kupitia mwaniaji wake Meja Jenerali Evariste Ndayishimiye, aliyezoa asilimia 68 ya kura zilizopigwa. Uchaguzi huo ulitia kikomo utawala wa Bw Nkurunziza wa miaka 15 baada ya jaribio lake la kuwania urais kwa mara ya tatu kuzua machafuko na maandamano ya kisiasa. 